Εκλογές στις Ομόσπονδες Πολιτείες Μικρονησίας

Από το 1979, οπότε έγιναν ανεξάρτητες, στις Ομόσπονδες Πολιτείες Μικρονησίας διεξάγονται **εκλογές** για πρόεδρο και βουλή. Στη χώρα δεν υπάρχουν, παρότι δεν απαγορεύονται, πολιτικά κόμματα. 

## Πριν την ανεξαρτησία (1962-1979)
Εκλογές διεξήχθησαν για Βουλή στο Έδαφος υπό Εντολή των Νήσων Ειρηνικού, για πρώτη φορά το 1962 και ουσιαστικά στις 19 Ιανουαρίου 1965. Οι συνταγματικές αλλαγές για το Έδαφος υπό Εντολή έγιναν με διαταγή του υπουργού Εσωτερικών των ΗΠΑ στις 28 Σεπτεμβρίου 1964. Ιδρύθηκε ένα διθάλαμο Κογκρέσο, με μια 12μελή Βουλή των Αντιπροσώπων (που αργότερα μετονομάστηκε σε Γερουσία) με δύο μέλη από καθεμία από τις έξι περιφέρειες και μια 21μελή Γενική Συνέλευση (που αργότερα μετονομάστηκε σε Βουλή των Αντιπροσώπων) με έδρες που κατανέμονται σε κάθε περιφέρεια με βάση τον πληθυσμό της - πέντε από την Τρουκ, τέσσερις από τις Νήσοι Μάρσαλ και Πονάπε, τρεις από τις νήσους Μαριάνα και Παλάου και δύο από την Γιαπ.  Αυτό αντικατέστησε το προηγούμενο Συμβούλιο της Μικρονησίας, το οποίο είχε την έδρα του εκτός της Επικράτειας Εμπιστοσύνης στο Γκουάμ.
Έπειτα από τις εκλογές του 1965, ο  Τοσίγουο Νακαγιάμα εξελέγη πρόεδρος της Βουλής των Αντιπροσώπων.
Οι μελλοντικές εκλογές επρόκειτο να διεξάγονται κάθε δύο χρόνια τον Νοέμβριο των ζυγών ετών, με όλα τα μέλη της Γενικής Συνέλευσης και το ήμισυ της Βουλής των Ντελ το ήμισυ της Βουλής των Αντιπροσώπων να ανανεώνεται σε κάθε εκλογή. Στις εκλογές του 1965, οι μισοί αντιπρόσωποι (ένας από κάθε περιφέρεια) εξελέγησαν για θητεία που έληξε τον Ιανουάριο του 1967 (μετά τις εκλογές του 1966) και οι άλλοι μισοί για θητεία που έληξε τον Ιανουάριο του 1969 (μετά τις εκλογές του 1968).

Ακολούθησαν εκλογές για Γερουσία και Βουλή στις 8 Νοεμβρίου 1966 και μετά στις 5 Νοεμβρίου 1968, εκτός από τις Νήσους Μάρσαλ, όπου καθυστέρησαν έως τις 20 Δεκεμβρίου λόγω επιδημίας γρίπης. Το νεοεκλεγέν Κογκρέσο συνεδρίασε για πρώτη φορά στις 13 Ιανουαρίου 1969. Ο Μπέθουελ Χένρι εξελέγη πρόεδρος της Βουλής των Αντιπροσώπων και ο Αμάτα Καμπούα εξελέγη πρόεδρος της Γερουσίας και οι δυο τους επανεξελέγησαν το 1970. Στη συνέχεια διενεργήθηκαν εκλογές στις 3 Νοεμβρίου 1970 και στις 7 Νοεμβρίου 1972. Το 1972 επανεξελέγη πρόεδρος της Βουλής ο Μπέθουελ Χένρι και ο Νακαγιάμα εξελέγη πρόεδρος της Γερουσίας. Οι δυο τους επανεξελέγησαν το 1974 και το 1976.

Έπειτα διεξήχθησαν εκλογές Συντακτικής Συνέλευσης στις 4 Ιουνίου 1974. Οι ψηφοφόροι εξέλεξαν 42 μέλη μιας συντακτικής συνέλευσης προκειμένου να καταρτίσει ένα προτεινόμενο σύνταγμα για ένα ανεξάρτητο κράτος της Μικρονησίας.
Οι επόμενες βουλευτικές εκλογές διεξήχθησαν στο Έδαφος υπό Εντολή των Νήσων Ειρηνικού στις 5 Νοεμβρίου 1974. Η Κάρμεν Μπίγκλερ έγινε η πρώτη γυναίκα μέλος του Κογκρέσου αφού εξελέγη στη Βουλή των Αντιπροσώπων από την πέμπτη περιφέρεια των Νήσων Μάρσαλ.

Οι κοινοβουλευτικές εκλογές διεξήχθησαν στις 2 Νοεμβρίου 1976, εκτός από το Παλάου, όπου καθυστέρησαν μέχρι τις 7 Δεκεμβρίου λόγω νομικής αμφισβήτησης για την αναδιάταξη των περιφερειών.

## Βουλευτικές εκλογές στο ανεξάρτητο κράτος (1979-σήμερα)
Οι βουλευτικές εκλογές διεξήχθησαν για πρώτη φορά στις 27 Μαρτίου 1979.
Εκλέγονται μόνο ανεξάρτητοι. Οι εκλογές διεξάγονται κάθε δύο χρόνια για την ανανέωση του Κογκρέσου. 

## Δημοψηφίσματα

### Έδαφος υπό Εντολή των Νήσων Ειρηνικού
#### 1975
Στις 8 Ιουλίου 1975 διεξήχθη δημοψήφισμα για το μελλοντικό καθεστώς των νησιών στο Έδαφος υπό Εντολή των Νήσων του Ειρηνικού. Στους ψηφοφόρους προσφέρθηκαν έξι επιλογές:
#Ανεξαρτησία
#Κοινοπολιτεία
#Ελεύθερη Ένωση
#Ιδιότητα κράτους
#Να διατηρηθεί το σημερινό καθεστώς
#Άλλο καθεστώς

Στην Τσουκ, την Κοσράε, την Πονπέι και τη Γιαπ (που αργότερα θα γίνουν οι Ομόσπονδες Πολιτείες της Μικρονησίας) η επιλογή ένα (ανεξαρτησία) έλαβε τον μεγαλύτερο αριθμό ψήφων υπέρ (59,1%), ενώ η Ελεύθερη Ένωση (58,0%) και το σημερινό καθεστώς (59,0%) έλαβαν επίσης πλειοψηφίες υπέρ. Η προσέλευση ήταν 52,6%. Στις Νήσους Μάρσαλ η επιλογή πέντε ήταν η μόνη επιλογή που εγκρίθηκε, με 77% ψήφους υπέρ, αν και η συμμετοχή των ψηφοφόρων ήταν μόνο 35,2%.
 Στο Παλάου εγκρίθηκαν μόνο οι επιλογές τρία (68% υπέρ) και πέντε (78% υπέρ).

#### 1978
Στις 12 Ιουλίου 1978 διεξήχθη δημοψήφισμα για το προτεινόμενο σύνταγμα των Ομόσπονδων Πολιτειών της Μικρονησίας. Εγκρίθηκε στις πολιτείες Τσουκ, την Κοσράε, την Πονπέι και τη Γιαπ  οι οποίες σχημάτισαν την Ομοσπονδία στις 10 Μαΐου του επόμενου έτους. Στα Νησιά Μάρσαλ και Παλάου απορρίφθηκε, με αποτέλεσμα τα νησιά να γίνουν ξεχωριστά κράτη.
## Αποτελέσματα

### Εκλογές Συντακτικής Συνέλευσης
Στις ανεξάρτητες Ομόσπονδες Πολιτείες Μικρονησίας διεξήχθησαν εκλογές για Συντακτική Συνέλευση στις 9 Ιανουαρίου 1990, έπειτα από το δημοψήφισμα του 1989, το 2001 και στις 5 Νοεμβρίου 2019. 

## Δημοψηφίσματα στις Ομόσπονδες Πολιτείες Μικρονησίας (1979-σήμερα)
### 1983
Στις 21 Ιουνίου 1983 διεξήχθη δημοψήφισμα για το καθεστώς των νησιών στις Ομόσπονδες Πολιτείες της Μικρονησίας (ΟΠΜ).Οι ψηφοφόροι κλήθηκαν να απαντήσουν σε δύο ερωτήματα. Το πρώτο αφορούσε το αν ενέκριναν το Σύμφωνο Ελεύθερης Σύνδεσης μεταξύ των ΟΠΜ και των Ηνωμένων Πολιτειών. Η δεύτερη ήταν ποια ήταν η προτίμησή τους σε περίπτωση απόρριψης της Ελεύθερης Σύνδεσης. Στους ψηφοφόρους παρουσιάστηκε η επιλογή της ανεξαρτησίας ή μιας εναλλακτικής λύσης την οποία έπρεπε να συμπληρώσουν στο ψηφοδέλτιο.

Το πρώτο ερώτημα εγκρίθηκε από το 76,88% των ψηφοφόρων, καθιστώντας το αποτέλεσμα του δεύτερου ερωτήματος (58,04% υπέρ της ανεξαρτησίας) ανούσιο.

### 1987
Το δημοψήφισμα του 1987 συνέπεσε με τις βουλευτικές εκλογές, στις 3 Μαρτίου 1987. Οι ψηφοφόροι απέρριψαν με 62,6% κατά την πρόταση να είναι η θητεία όλων των μελών του Κογκρέσου τετραετής.

### 1989
Οι πολίτες ενέκριναν με ποσοστό 71% να εκλεγεί μια νέα Συντακτική Συνέλευση. Το σχετικό δημοψήφισμα διενεργήθηκε στις 7 Μαρτίου 1989.  

### 1991
Στις 2 Ιουλίου 1991 διεξήχθη συνταγματικό δημοψήφισμα στις Ομόσπονδες Πολιτείες Μικρονησίας με 26 μέρη. Μόνο τέσσερις από τις προτάσεις τροποποίησης του συντάγματος εγκρίθηκαν από τους ψηφοφόρους, ενώ απορρίφθηκε μεταξύ άλλων η πρόταση για τετραετή θητεία για όλα τα μέλη στο Κογκρέσο.

### 1995
Σε νέο δημοψήφισμα στις 7 Μαρτίου 1995 οι πολίτες απέρριψαν την πρόταση να υπηρετούν 4ετείς θητείες όλα τα μέλη του Κογκρέσου, με ποσοστό 54,27% κατά.
Σε άλλο δημοψήφισμα στις 4 Ιουλίου 1995, οι ψηφοφόροι απέρριψαν την πρόταση να έχει την εξουσία η ομοσπονδιακή κυβέρνηση να επιβάλλει φόρους στις εισαγωγές. 

### 1997
Στις 4 Μαρτίου 1997 διενεργήθηκε δημοψήφισμα παράλληλα με τις βουλευτικές εκλογές που αφορούσε τη φορολογία. 
Το δημοψήφισμα πρότεινε την τροποποίηση του Κεφαλαίου 5, Άρθρο IX του Συντάγματος:

ώστε να αυξηθεί το ποσό των φορολογικών εσόδων που επιστρέφεται στις πολιτείες από 50% σε 80%. Για να περάσει, η αλλαγή απαιτούσε την έγκριση τουλάχιστον του 75% των ψηφοφόρων σε τρεις από τις τέσσερις πολιτείες. Αν και εγκρίθηκε από την πλειοψηφία σε δύο πολιτείες και όσον αφορά τον συνολικό αριθμό των ψήφων, το όριο έγκρισης του 75% δεν ξεπεράστηκε σε καμία από τις τέσσερις πολιτείες.

### 1999
Την 1η Ιουλίου 1999 διεξήχθη δημοψήφισμα τεσσάρων τμημάτων στις Ομόσπονδες Πολιτείες της Μικρονησίας. Οι ψηφοφόροι ρωτήθηκαν αν θα έπρεπε να συγκληθεί συνταγματική συνέλευση, αν ενέκριναν μια πρόταση σχετικά με τη διανομή των εσόδων από την αποκλειστική οικονομική ζώνη (ΑΟΖ) της χώρας, αν το ποσό των φορολογικών εσόδων που διανέμονται στις πολιτείες θα πρέπει να αυξηθεί από 50% σε 70%, και αν θα πρέπει να δοθεί στις πολιτείες αποκλειστική κυριότητα των φυσικών τους πόρων. Οι τρεις τελευταίες είχαν αρχικά προγραμματιστεί να διεξαχθούν παράλληλα με τις κοινοβουλευτικές εκλογές τον Μάρτιο, αλλά αναβλήθηκαν λόγω έλλειψης κονδυλίων για την εκτύπωση των ψηφοδελτίων.
Η πρόταση για τη διεξαγωγή Συνταγματικής Συνέλευσης εγκρίθηκε από τους ψηφοφόρους, ενώ οι άλλες τρεις προτάσεις απορρίφθηκαν.

### 2002
Στις 27 Αυγούστου 2002 διεξήχθη συνταγματικό δημοψήφισμα στις Ομόσπονδες Πολιτείες της Μικρονησίας. Οι ψηφοφόροι ρωτήθηκαν αν εγκρίνουν 14 ξεχωριστές τροποποιήσεις του συντάγματος της χώρας. Για να εγκριθεί, η πρόταση απαιτούσε να ψηφίσει υπέρ τουλάχιστον το 75% των ψηφοφόρων σε τουλάχιστον τρεις από τις τέσσερις πολιτείες. Τελικά και οι 14 προτάσεις απορρίφθηκαν, καθώς καμία δεν πέρασε το όριο του 75% σε καμία πολιτεία.

### 2005
Ταυτόχρονα με τις βουλευτικές εκλογές στις 8 Μαρτίου 2005 έγινε δημοψήφισμα, με τρία μέρη. Οι προτεινόμενες τροποποιήσεις στο σύνταγμα απαιτούσαν πλειοψηφία 75% σε τουλάχιστον τρεις από τις τέσσερις πολιτείες. Ωστόσο, η πρόταση να αφαιρεθεί η εξουσία του Ανώτατου Δικαστηρίου να αποφαίνεται για θέματα γης και υδάτων, απέτυχε να περάσει το όριο και στις τέσσερις πολιτείες, ενώ μόνο η πολιτεία Τσουκ είχε πάνω από 75% υπέρ των άλλων δύο προτάσεων.

### 2007
Στις 6 Μαρτίου 2007 διεξήχθη παράλληλα με τις βουλευτικές εκλογές. 
Στα δημοψηφίσματα οι ψηφοφόροι ρωτήθηκαν αν εγκρίνουν δύο προτεινόμενες τροποποιήσεις του συντάγματος, οι οποίες είχαν προταθεί το 2005 και είχαν απορριφθεί. Αυτές θα έδιναν στις πολιτείες πίστωση για τις πράξεις τους, και να αρθεί η απαγόρευση της διπλής ιθαγένειας. Οι προτεινόμενες τροποποιήσεις απαιτούσαν πλειοψηφία 75% σε τουλάχιστον τρεις από τις τέσσερις πολιτείες. Ωστόσο, ενώ και οι δύο προτάσεις εγκρίθηκαν από την πλειοψηφία των ψηφοφόρων, το όριο του 75% πέρασε μόνο στο Κοσράε.

### 2011
Τα τρία ερωτήματα του δημοψηφίσματος που διεξήχθη στις 8 Μαρτίου 2011 αφορούσαν την επέκταση της διάρκειας της θητείας του Κογκρέσου σε τέσσερα χρόνια για όλα τα μέλη (εκείνη την εποχή, 10 από τα 14 μέλη εκλέγονταν μόνο για διετή θητεία),επιτρέποντας την κατοχή διπλής ιθαγένειας, και το αν θα έπρεπε να εκλεγεί Συνταγματική Συνέλευση για την αναθεώρηση του Συντάγματος. Μόνο η τελευταία πρόταση εγκρίθηκε.

### 2017
Στις 7 Μαρτίου 2017 εγκρίθηκε σε δημοψήφισμα η συνταγματική τροποποίηση να επιτραπεί η διπλή υπηκοότητα σε όλες τις πολιτείες, με πάνω από το 75% των ψηφοφόρων στην Κοσράε.

### 2019
Διεξήχθη ένα ακόμα δημοψήφισμα στις 5 Μαρτίου 2019, στο οποίο το 61% των πολιτών υπερψήφισαν την σύγκληση συντακτικής συνέλευσης.

### 2023
Στις 4 Ιουλίου 2023 διεξήχθη δημοψήφισμα για εννέα προτεινόμενες τροποποιήσεις του Συντάγματος. Οκτώ από τις τροπολογίες προτάθηκαν από την Συνταγματική Συνέλευση που εκλέχθηκε το 2019 και μία τροπολογία προτάθηκε από το Κογκρέσο. Και οι εννέα τροπολογίες πέρασαν, και κυρώθηκε επίσημα από τον πρόεδρο Σιμίνα στις 4 Οκτωβρίου 2023.

## Παραπομπές